**Balatonföldvár Város Önkormányzata Képviselő-testületének**

**.../2024. (IX. 27.) önkormányzati rendelete**

**a közterületek használatáról szóló 13/2023. (V.26.) önkormányzati rendelet módosításáról**

Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, a következőket rendeli el:

**1. §**

A közterületek használatáról szóló 13/2023. (V. 26.) önkormányzati rendelet 1. § (3) és (4) bekezdése helyébe a következő rendelkezések lépnek:

„(3) E rendelet alkalmazása tekintetében az önkormányzatot és intézményeit, a Balatonföldvári Többcélú Kistérségi Társulást és intézményeit, a Balatonföldvári Kulturális Fenntartó és Szolgáltató Közhasznú Nonprofit Kft-t, valamint a Kultkikötő Közhasznú Nonprofit Kft-t alanyi mentesség illeti meg.

(4) A (3) bekezdés alkalmazásában, az ott felsorolt jogi személy, a szervezeti és működési szabályzata szerinti, a Kultkikötő Közhasznú Nonprofit Kft. az önkormányzattal kötött közművelődési megállapodás szerinti tevékenységével összefüggésben mentesül a közterület-használati engedély iránti eljárás és a közterület-használati díj megfizetése alól.”

**2. §**

(1) A közterületek használatáról szóló 13/2023. (V. 26.) önkormányzati rendelet 2. § (2)–(4) bekezdése helyébe a következő rendelkezések lépnek:

„(2) A közterület rendeltetésére az épített környezet alakításáról és védelméről szóló 1997. évi LXXVIII. törvény 54. § (4) bekezdésében foglaltakat kell alkalmazni.

(3) E rendelet alkalmazásában

*1.* közterület: a közterület-felügyeletről szóló 1999. évi LXIII. törvény 27. § a) pontja szerinti közterület, ide nem értve a szomszédjogok és a tulajdonjog korlátainak különös szabályairól szóló 2013. évi CLXXIV. törvény (a továbbiakban: Törvény) 5/A. § (2) bekezdése szerinti reklámcélú hasznosítási jog gyakorlásával igénybe vett légi teret,

*2.* reklám: a településkép védelméről szóló 2016. évi LXXIV. törvény 11/F. § 3. pontja szerinti reklám.

(4) Az e rendeletben meghatározott engedélyezési eljárás során az általános közigazgatási rendtartásról szóló 2016. évi CL. törvényben foglaltakat és az e rendeletben megállapított további szabályokat kell alkalmazni.”

(2) A közterületek használatáról szóló 13/2023. (V. 26.) önkormányzati rendelet 2. §-a a következő (5) bekezdéssel egészül ki:

„(5) Az e rendeletben meghatározott engedélyezési eljárás során a hirdetőberendezés, információs célú berendezés, más célú berendezés, cégtábla, címtábla és a fényreklám fogalmára Balatonföldvár Város Önkormányzata Képviselő-testületének Balatonföldvár város településképének védelméről szóló 25/2018. (XII.17.) önkormányzati rendeletében meghatározott fogalmakat kell alkalmazni.”

**3. §**

(1) A közterületek használatáról szóló 13/2023. (V. 26.) önkormányzati rendelet 3. § (2) bekezdés a) és b) pontja helyébe a következő rendelkezések lépnek:

*(Közterület-használati engedély szükséges:)*

„*a)* építményen, a közterületbe 10 cm-en túl benyúló, portál (kirakatszekrény), ernyőszerkezet, hirdető-, információs- és más célú berendezés, cégtábla, címtábla és a Törvény 5/A. § (2) bekezdése szerinti mértéket meghaladó mérték tekintetében reklám (fényreklám, reklámtábla, bármely reklámtartó berendezés) elhelyezéséhez, valamint a közterületen hirdető-, információs- és más célú berendezés, cégtábla, címtábla és reklám (fényreklám, reklámtábla, bármely reklámtartó berendezés) elhelyezéséhez,

*b)* kereskedelmi, vendéglátó és szolgáltató pavilon, épület és azok rögzített berendezései elhelyezéséhez,”

(2) A közterületek használatáról szóló 13/2023. (V. 26.) önkormányzati rendelet 3. § (2) bekezdés n) pontja helyébe a következő rendelkezés lép:

*(Közterület-használati engedély szükséges:)*

„*n)* kiállítás, reklám célú bemutató tartásához,”

**4. §**

A közterületek használatáról szóló 13/2023. (V. 26.) önkormányzati rendelet 5. § (7) bekezdése helyébe a következő rendelkezés lép:

„(7) Kereskedelmi tevékenység folytatása céljára közterület-használati engedély a kereskedelmi tevékenységek végzésének feltételeiről szóló 210/2009. (IX.29.) kormányrendelet figyelembevételével adható.”

**5. §**

A közterületek használatáról szóló 13/2023. (V. 26.) önkormányzati rendelet 6. § (2) bekezdés i) pontja helyébe a következő rendelkezés lép:

*(A közterület-használati engedély iránti kérelemhez csatolni kell:)*

„*i)* közterületi épületek, pavilonok, hirdető-, információs- és más célú berendezések, valamint szárazföldhöz csatlakozó vízi állások esetén ezek tervdokumentációját.”

**6. §**

(1) A közterületek használatáról szóló 13/2023. (V. 26.) önkormányzati rendelet 12. §-a a következő (3a) bekezdéssel egészül ki:

„(3a) A 3. § (2) bekezdés a) pontjában meghatározott tevékenység esetében a közterület-használat mértéke az elhelyezett berendezés felületének nagysága (hosszúságának és szélességének szorzata) alapján kerül meghatározásra.”

(2) A közterületek használatáról szóló 13/2023. (V. 26.) önkormányzati rendelet 12. § (5) bekezdése helyébe a következő rendelkezés lép:

„(5) A 3. § (2) bekezdés h) pontjában meghatározott tevékenység esetében a közterület-használati díj az igénybe vett közterület nagyságának függvényében 0-20 m2-ig, 20-100 m2-ig és 100 m2 felett, sávosan kerül meghatározásra.”

**7. §**

A közterületek használatáról szóló 13/2023. (V. 26.) önkormányzati rendelet 2. melléklete az 1. melléklet szerint módosul.

**8. §**

Hatályát veszti a közterületek használatáról szóló 13/2023. (V. 26.) önkormányzati rendelet 4. § (1) bekezdés d) pontja.

**9. §**

Ez a rendelet 2024. október 1-jén lép hatályba.

Balatonföldvár, 2024. szeptember 26.

**Holovits György Huba Dr. Törőcsik Gabriella**

 **polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2024. szeptember 27. napján.

 **Dr. Törőcsik Gabriella jegyző**

*1. melléklet a .../2024. (IX. 27.) önkormányzati rendelethez*

1. A közterületek használatáról szóló 13/2023. (V. 26.) önkormányzati rendelet 2. mellékletében foglalt táblázat 3. sora helyébe a következő rendelkezés lép:

„

|  | ***(A*** | ***B*** | ***C*** | ***D*** | ***E)*** |
| --- | --- | --- | --- | --- | --- |
| **3** | Építményen, a közterületbe 10 cm-en túl benyúló, portál (kirakatszekrény), ernyőszerkezet, hirdető-, információs- és más célú berendezés, cégtábla, címtábla és a Törvény szerinti mértéket meghaladóan reklám elhelyezéséhez, valamint a közterületen hirdető-, információs- és más célú berendezés, cégtábla, címtábla és reklám elhelyezéséhez | 2.400 | 1.800 | 1.200 | Ft/m2/hó |

”

2. A közterületek használatáról szóló 13/2023. (V. 26.) önkormányzati rendelet 2. mellékletében foglalt táblázat 25. sora helyébe a következő rendelkezés lép:

„

|  | ***(A*** | ***B*** | ***C*** | ***D*** | ***E)*** |
| --- | --- | --- | --- | --- | --- |
| **25** | Kiállítás, reklám célú bemutató | 1.200 | 960 | 240 | Ft/m2/nap |

”

3. A közterületek használatáról szóló 13/2023. (V. 26.) önkormányzati rendelet 2. mellékletében foglalt táblázat 28. sora helyébe a következő rendelkezés lép:

„

|  | ***(A*** | ***B*** | ***C*** | ***D*** | ***E)*** |
| --- | --- | --- | --- | --- | --- |
| **28** | Közterület bontása (kizárólag szeptember 1 – június 15. között) | 1.200 | 960 | 720 | Ft/m2/nap |

”